મુંબઇ : મુંબઇ હાઇકોર્ટે ગોટાળાઓનાં કારણે વિવાદમાં આવેલી આદર્શ હાઉસિંગ સોસાયટી બિલ્ડિંગને તોડી પાડવાનો ચુકાદો આપ્યો છે. કોર્ટે શુક્રવારે કેન્દ્રીય પર્યાવરણ મંત્રાલયને આદેશ આપ્યો કે 31 માળની આ ઇમારત તોડી પાડવામાં આવે.કોર્ટે આ સાથે જ સરકારને આદેશ આપ્યો કે તે આ ગોટાળામાં સંડોવાયેલા તમામ અધિકારીઓની સામે કેસ દાખલ કરીને કાર્યવાહી ચાલુ કરે. ઉપરાંત જે જમીન પર ઇમારત છે તે જમીન પણ જપ્ત કરે.